Bestuur hoop op 'n produktiewe 2021 | Netwerk24
Bestuur hoop op 'n produktiewe 2021
Die bestuur van die Vroue-landbouvereniging (VLV) se Kuruman-tak is van links, voor: Arina Beukes (vise-voorsitter), Marianne Vorster (voorsitter), Sarina Malan (sekretaresse) en Bessie Kriek (argivaris); agter: Erika Sieberhagen (sameroeper van opvoeding en kultuur), Zelda Lombaard (leefstyl), Petro Spangenberg (kunste en handvlyt), Janet West (tesourier), Ansie Cilliers (landbou en tuinbou), Liza Burger (openbare sake), Alta Roets (gesondheid) en Hettie du Plessis-Krüger (mediaskakelbeampte). Foto: Verskaf
Die Vroue-landbouvereniging (VLV) se Kuruman-tak het onlangs sy bestuur vir 2021 gekies.
Vir die sesde jaar agtereenvolgens bly Marianne Vorster as voorsitter aan, terwyl Arina Beukes haar as vise-voorsitter by die bestuur aansluit.
Ná 'n kort onderbreking is Liza Burger terug op haar pos as saamroeper van openbare sake.
Hettie du Plessis-Krüger, wat vir 'n ruk die voorsitter van die VLV se Daniëlskuil-tak was, beklee nou weer die posisie van mediaskakel­beampte. Die Daniëlskuil-tak is in 2019 gestig.
Die res van die bestuur bly onveranderd.
Die tak het op 11 November sy jaarafsluiting by Boa-Fé in Kuruman gehou.
Hoewel 2020 'n buiten­gewone jaar was, hoop hulle om volgende jaar hul beplande program voort te sit.